KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2013. november 20-i ülésére)

TÁRGY: 
A KISKŐRÖSI 1921/3. HRSZ-Ú INGATLAN MEGVÁSÁRLÁSA

Kiskőrös Város Önkormányzata a 132/2006. és a 40/2009. számú Képv. test. határozatok folyományaként létrejött szerződésekkel a kiskőrösi Petőfi-Béke utcák kereszteződésében közlekedési csomópont megvalósítása érdekében számos ingatlan tulajdonjogát szerezte meg.
Horváth Ferenc 1013 Budapest, Attila út 31. fsz. 6. szám alatti lakos tulajdonát képezi a kiskőrösi 1921/3. hrsz-ú beépítetlen terület megjelölésű 279 m2 nagyságú ingatlan, mely járdaként és zöldfelületként funkcionálva csatlakozhatna a kiskőrösi 4356/1. hrsz. alatti közterülethez, így esztétikussá téve a fent említett közlekedési csomópont közvetlen környezetét.
Az ingatlanforgalmi szakértő a kiskőrösi 1921/3. hrsz-ú ingatlan becsült forgalmi értékét 1.950.000 Ft-ban jelölte meg, Horváth Ferenc 1.900.000 Ft-os vételárral jelezte eladási szándékát az önkormányzat felé. 

Figyelemmel arra, hogy az ingatlan közterületként kezelésével megfelelő közlekedési infrastruktúra alakulna ki a csomópontban, javasolom, hogy a Képviselő-testület a határozat-tervezetben foglaltak szerint döntsön.

Kiskőrös, 2013. november 08.

Domonyi László sk.


polgármester
HATÁROZAT-TERVEZET          

1. Kiskőrös Város Önkormányzatának Képviselő-testülete egyetért azzal, hogy Kiskőrös Város Önkormányzata közterület céljára, 1.900.000,- Ft vételáron megvásárolja a Horváth Ferenc kizárólagos tulajdonát képező kiskőrösi 1921/3. hrsz-ú beépítetlen terület megjelölésű 279 m2 nagyságú ingatlant.
2. Kiskőrös Város Önkormányzatának Képviselő-testülete felhatalmazza a polgármestert az adásvételi szerződés megkötésére.
3. Kiskőrös Város Önkormányzatának Képviselő-testülete felkéri a polgármestert, hogy a költségvetési rendelet következő módosítását a határozatban foglaltaknak megfelelően terjessze elő. 
Felelős:
polgármester

Határidő:
2013. december 15.
